ดิฉันได้ทานยาคุมของ Meliane 28 เม็ดมาตลอด จนกระทั่งเดือนที่ผ่านมา ยสยราห้อนี่ขาดตลาดทำให้ต้องเป็นตัวยามากินเมอซิลอน 28เม็ด วันที่ 8 ประจำเดือนของดิฉันต้องมา แต่ดันออกมาปริมาณน้อยมาก 4-5 หยดได้ และประจำเดือนก็หายไปเลย ดิฉันมีเพศสัมพันธ์กับแฟนวันที่23 โดยการหลั่งนอก ประจำเดือนมาน้อยแบบนี้เกิดจากอะไรคะ? กังวลว่าจะท้องหรือเปล่า
สวัสดีค่ะ Sukanya,หากทานยาคุมกำเนิดยี่ห้อเมอซิลอน จนครบ 21 เม็ด และอยู่ในระหว่างที่ทานยาที่เป็นเม็ดแป้งอยู่ แล้วได้มีเลือดออกมา เลือดดังกล่าวก็ถือเป็นประจำเดือน แม้จะมีปริมาณน้อยมากก็ตาม และการที่มีเลือดออกมา ก็แสดงว่าไม่ได้มีการตั้งครรภ์เกิดขึ้นค่ะ ส่วนการที่เลือดมีปริมาณน้อยมาก อาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกฝ่อบางลง จึงทำให้มีเลือดออกมาน้อย โดยเฉพาะยาคุมชนิดที่มีฮอร์โมนต่ำ ซึ่งยาคุมยี่ห้อเมอซิลอน ถือเป็นยาคุมชนิดที่มีฮอร์โมนต่ำค่ะหากทานยาคุมกำเนิดอย่างถูกต้องแล้ว อีกทั้งยังใช้วิธีการหลั่งนอกร่วมด้วย โอกาสในการตั้งครรภ์นั้นถือว่ามีน้อยมาก คือน้อยกว่า 1% ค่ะ ทั้งนี้ หากกังวล ก็อาจลองตรวจหาการตั้งครรภ์ดูค่ะ